Commando (cinta de 1985)

:*Iste articlo ye sobre una cinta estausunidense de cine d'acción estrenada en 1985; ta atros usos, se veiga *'Commando***.


***Commando*** (títol orichinal en [[Idioma anglés|anglés]], en [[Idioma aragonés|aragonés]] ***Comando**'', estrenada en [[Aragón]] con iste zaguer títol) ye una [[cinta]] de [[cine estausunidense]] de [[cine d'acción]] estrenada l'anyo [[1985]], dirichida por [[Mark L. Lester]] seguntes un [[guión adaptau]] por [[Steven E. de Souza]] (basau en una historia d'él mesmo, de [[Jeph Loeb]] y de [[Matthew Weisman]]), con una [[banda sonora orihinal]] de [[James Horner]], una [[dirección de fotografía]] de [[Matthew F. Leonetti]] y una [[producción cinematografica]] de [[Joel Silver]] ta la [[productora cinematografica]] [[Silver Pictures]]. Conta con un [[elenco]] d'o cual en fan parte, entre d'atros [[actor]]s, [[Arnold Schwarzenegger]], [[Rae Dawn Chong]], [[Alyssa Milano]], [[Dan Hedaya]], [[Vernon Wells]], [[James Olson]], [[David Patrick Kelly]], [[Bill Duke]], [[Drew Snyder]], [[Michael Delano]], [[Charles Meshack]], [[Carlos Cervantes]], [[Chelsea Field]], [[Bill Paxton]], [[Ava Cadell]] y [[Branscombe Richmond]].

John Matrix ye un antigo coronel d'as [[United States Army Special Forces]] que vive retirau en [[California]] con su filla chicota Jenny. Recibe la visita de Franklin Kirby, lo suyo antigo superior, qui li diz que bels mercenarios desconoixius han asasinau a toz os miembros d'a suya antiga unidat y que ye lo solo supervivient. Mientres a visita, un grupo asalta la suya casa y secuestran a su filla Jenny. Matrix los persigue, pero en a persecución él mesmo ye capturau por os mercenarios, que son dirichius por Bennett, un antigo miembro d'a unidat de Matrix a qui iste dió palleta por a suya actividat excesivament violenta en as misions. Por ixe motivo heba feito semblant a suya muerte y ta vengar-se, colabora con os mercenarios. Os mercenarios han estau contractaus por Arius, un dictador d'un país sudamericano a qui Matrix heba derrocau. Fan chantache a Matrix ta que, a cambio d'a suya filla, asasine a lo dirichent legal d'ixe pais, clamau Val Verde. Matrix accepta, pero en o vuelo enta Val Verde asasina a lo mercenario que lo cosira y baixa de l'avión, perseguindo a Sully, lo mercenario que ha quedau en l'aeropuerto. Ta fer-lo, emplega l'auto de Cindy, una [[azafata]] a qui Sully s'heba insinuau. En primeras, a mesacha creye que Matrix ye barrenau de raso, pero bien luego descubre que no miente cuan li explica los feitos, y decide colaborar con él. Finalment descubren que Jenny se troba secuestrada en una chicota [[isla]] en a costa de [[California]], y roban una [[avioneta]] ta plegar-ie.

A cinta s'ambienta en a suya epoca actual ([[1985]]) en [[California]], y las suyas escenas se filmoron en [[Beverly Hills]], [[Carmel-by-the-Sea]], [[Greenacres (California)|Greenacres]], [[Hidden Valley Lake]], [[Long Beach (California)|Long Beach]], [[Los Angeles]], [[Mount Baldy (California)|Mount Baldy]], [[San Luis Obispo]], [[San Simeon]], [[Santa Barbara (California)|Santa Barbara]] y atros puestos de [[California]].

''Commando'' ha recibiu bella nominación a bel [[Lista de premios cinematograficos|premio]], encara que no se tracta de garra premio d'os mas conoixius u destacaus d'o panorama de premios cinematograficos.

== Elenco ==


== Se veiga tamién ==
* [[Cine en 1985]].
* [[Cintas de 1985]].

== Referencias ==


== Vinclos externos ==
*  [https://www.imdb.com/title/tt0088944/ ''Commando''] en [[Internet Movie Database]].
*  [https://www.rottentomatoes.com/m/1004567-commando ''Commando''] en [[Rotten Tomatoes]].
*  [https://www.boxofficemojo.com/movies/?id=commando.htm ''Commando''] en [[Box Office Mojo]].
*  [https://catalog.afi.com/Catalog/moviedetails/57535 ''Commando''] en l**American Film Institute Catalog* de l*'American Film Institute''.